CELEX: 62021TN0126
Language: mt
Date: 2021-02-26 00:00:00
Title: Kawża T-126/21: Rikors ippreżentat fis-26 ta’ Frar 2021 – Nevinnomysskiy Azot u NAK “Azot” vs Il-Kummissjoni

26.4.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 148/24
            
         
      Rikors ippreżentat fis-26 ta’ Frar 2021 – Nevinnomysskiy Azot u NAK “Azot” vs Il-Kummissjoni
      (Kawża T-126/21)
      (2021/C 148/34)
      Lingwa tal-kawża: l-Ingliż
      
         Partijiet
      
      
         Rikorrenti: AO Nevinnomysskiy Azot (Nevinnomyssk, ir-Russja) u AO Novomoskovskaya Aktsionernaya Kompania NAK “Azot” (Novomoskovsk, ir-Russja) (rappreżentanti: P. Vander Schueren u E. Gergondet, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla r-Regolament ta’ Implimentazzjoni tal-Kummissjoni (UE) 2020/2100 tal-15 ta’ Diċembru 2020 (1) sa fejn japplika għar-rikorrenti;
               
            
                  —
               
               
                  tikkundanna lill-konvenuta għall-ispejjeż sostnuti mir-rikorrenti f’dawn il-proċeduri.
               
            
         Motiv u argumenti prinċipali
      
      Insostenn tar-rikors tagħhom, ir-rikorrenti jinvokaw motiv wieħed, ibbażat fuq li l-konvenuta ma rċevitx talba ta’ reviżjoni ta’ skadenza li tinkludi “biżżejjed evidenza” u għalhekk wettqet żbalji manifesti ta’ evalwazzjoni, aġixxiet bi ksur tal-Artikoli 11(2), 11(5) u 5(3) tar-Regolament (UE) 2016/1036 (2) u kisret l-obbligu tagħha li teżamina bir-reqqa u b’mod imparzjali l-aspetti relevanti kollha tal-każ individwali meta bdiet ir-reviżjoni ta’ skadenza.
      
         (1)  Regolament ta’ Implimentazzjoni tal-Kummissjoni (UE) 2020/2100 tal-15 ta’ Diċembru 2020 li jimponi dazju anti-dumping definittiv fuq l-importazzjonijiet tan-nitrat tal-ammonju li joriġinaw mir-Russja wara reviżjoni ta’ skadenza skont l-Artikolu 11(2) tar-Regolament (UE) 2016/1036 tal-Parlament Ewropew u tal-Kunsill (ĠU 2020 L 425, p. 21).
      
         (2)  Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (ĠU 2016 L 176, p. 21).